ddrg/super_eurlex huggingface dataset:
B.

ottaa huomioon, että Latinalaisessa Amerikassa äitiyskuolleisuuden riski on neljä kertaa suurempi alle 16-vuotiaiden nuorten keskuudessa ja että nuorten raskauksissa esiintyy 65 prosenttia synnytyskanavan avanteista, joilla on vakavia vaikutuksia heidän elämäänsä, mukaan lukien vakavat terveysongelmat ja sosiaalinen syrjäytyminen; katsoo, että varhaiset raskaudet ovat vaarallisia myös vauvoille, joiden kuolleisuusaste on 50 prosenttia keskimääräistä korkeampi; toteaa, että 40 prosenttia alueen naisista on joutunut seksuaalisen väkivallan uhreiksi ja 95 prosenttia Latinalaisessa Amerikassa tehdyistä aborteista on turvattomia;
26.

kehottaa EIP:tä analysoimaan perusteellisesti pk-yrityksille myönnetyn rahoituksen vähenemistä ja esittämään kattavan suunnitelman, jolla varmistetaan, että pk-yrityksiä kautta Euroopan rohkaistaan hakemaan rahoitusta, joka mahdollisuuksien mukaan on EIP:n järjestämää; kehottaa komissiota ja EIP:tä arvioimaan, miten talouskriisi on vaikuttanut pankkijärjestelmään ja EIP:n rahoituksen lopullisiin saajiin, erityisesti pk-yrityksiin, yhteisötalouden toimijoihin ja julkisiin osakeyhtiöihin; pyytää EIP:tä arvioimaan, miten sen eurooppalaisille pk-yrityksille antama tuki on vaikuttanut reaalitalouteen ja mitä tuloksia tuella on saatu vuosina 2010–2014, sekä raportoimaan havaintonsa yksityiskohtaisesti;
21.

huomauttaa, että järjestäytyneen rikollisuuden ja korruption torjunta on avainasemassa torjuttaessa rikollisten soluttautumista politiikan, oikeudenkäytön ja talouden järjestelmiin; panee merkille, että järjestäytyneen rikollisuuden ja terrorismin torjunnassa on edistytty jonkin verran; muistuttaa, että on tärkeää noudattaa lahjonnan vastaisen valtioiden ryhmän (GRECO) suosituksia; on huolestunut tiedoista, joiden mukaan radikalisoituminen Bosnia ja Hertsegovinan nuorten keskuudessa lisääntyy ja alueen muihin maihin verrattuna suhteellisen monet näistä nuorista liittyvät ISIL-terroristiryhmään; kehottaa viranomaisia tarkistamaan rikoslakia, jotta tehostetaan terrorismin rahoituksen kriminalisointia; pitää myönteisenä rikoslain muuttamista niin, että ulkomaisiin puolisotilaallisiin joukkoihin kuulumisesta tehdään kiellettyä ja rangaistavaa, jotta voidaan ehkäistä uskonnollista radikalisoitumista; korostaa lisäksi, että on tärkeää ehkäistä kaikenlaisia ääriliikkeitä ja väkivaltaista radikalisoitumista; suhtautuu myönteisesti myös kaikkialla Bosnia ja Hertsegovinassa järjestettyihin laajamittaisiin poliisioperaatioihin, joiden johdosta on pidätetty terroristitoiminnan järjestämisestä, tukemisesta ja rahoittamisesta epäiltyjä henkilöitä, myös ulkomaalaisia taistelijoita; kehottaa sisällyttämään viharikoksia koskevan säännöksen Bosnia ja Hertsegovinan federaation rikoslakiin; pitää kiitettävänä asianomaisten Bosnia ja Hertsegovinan laitosten ammattimaisuutta, joka käy ilmi niiden pyrkimyksistä ja päättäväisyydestä torjua kasvavia turvallisuusuhkia; kehottaa komissiota antamaan toimivaltaisille viranomaisille tukea turvallisuus- ja terroristiuhkien tukahduttamisessa;
5.

korostaa olevansa huolissaan siitä, että euroalueen inflaatiovauhti on hidastunut jatkuvasti vuodesta 2011 lähtien ja jäsenvaltioiden välillä on inflaatioeroja; korostaa, että nykyinen poikkeama EKP:n nimenomaisen tavoitteen (inflaatiovauhti alle kaksi prosenttia mutta lähellä kahta prosenttia keskipitkällä aikavälillä) ja tämänhetkisten inflaatiovauhtien (lähellä nollaa tai jopa alle sen useissa euroalueen jäsenvaltioissa) välillä on huomattava; on huolissaan siitä, että nykyiset deflaatiosuuntaukset ovat johtaneet käytännössä keskipitkän ja pitkän aikavälin inflaatio-odotusten loittonemiseen toisistaan, kuten EKP:n pääjohtaja on tunnustanut;
26.

on hyvin huolestunut siitä, että poliittinen ja taloudellinen painostus heikentää jatkuvasti ja merkittävästi tiedotusvälineiden riippumattomuutta; pitää erittäin valitettavana sananvapauden jatkuvaa heikentymistä, josta on ollut seurauksena, että maan lehdistönvapaus on alueen heikoin; pitää tässä yhteydessä valitettavana, että Toimittajat ilman rajoja -järjestön laatiman rankinglistan mukaan maa on pudonnut 34. sijalta vuonna 2009 117. sijalle vuonna 2015; on yhä huolestuneempi valtion harjoittamasta tiedotusvälineiden valvonnasta, mukaan luettuna niiden riippuvuus valtion myöntämästä rahoituksesta, usein toistuvasta itsesensuurista sekä puutteellisesta ammattitaidosta ja etiikasta; on huolestunut siitä, että kunnianloukkauksia esiintyy poliittisissa yhteyksissä ja tiedotusvälineissä; pitää valitettavana, että vaikka joitakin toimia on toteutettu hallituksen ja tiedotusvälineiden välisen vuoropuhelun palauttamiseksi, audiovisuaalisia palveluja koskevaa lakia on tarkistettu nopeutetussa menettelyssä kuulematta asianmukaisesti tiedotusvälineiden sidosryhmiä;
5.

toteaa, että oikeusasiamiehen vuosikertomusta on muutettu vuodelle 2013 siten, että perinteisen painetun version lisäksi saatavilla on nyt myös ladattava interaktiivinen versio e-kirjamuodossa; toteaa lisäksi, että kertomus on jaettu kahteen osaan niin, että ensimmäinen osa on helppolukuinen viiteteksti oikeusasiamiehen toiminnan tärkeimmistä asia- ja numerotiedoista vuonna 2013 ja toinen osa sisältää syvällisemmän perehtymisen oikeusasiamiehen vuonna 2013 tutkimiin keskeisiin tapauksiin (2);
—

ottaa huomioon oikeutta ruokaan käsittelevän YK:n erityisraportoijan Olivier De Schutterin 11. kesäkuuta 2009 antaman raportin ”Large-scale land acquisitions and leases: a set of core principles and measures to address the human rights challenge”,
3.

on erittäin huolestunut siitä, että vuosien ajan niin kutsutun oikeudenmukaisen palautuksen periaate on myrkyttänyt kaikki neuvostossa käydyt talousarviokeskustelut sen sijaan, että keskustelua olisi ohjannut ajatus eurooppalaisesta lisäarvosta; toteaa, että tätä keskustelua käytiin jo ennen BKTL-perusteisten varojen käyttöönottoa mutta unionin nykyinen rahoitusmalli on kärjistänyt tilannetta huomattavasti, koska siinä noin 74 prosenttia tuloista on peräisin BKTL-perusteisista kansallisista maksuosuuksista eikä todellisista omista varoista, joista määrätään Rooman sopimuksessa ja kaikissa sen jälkeen hyväksytyissä perussopimuksissa; katsoo, että kyseisessä järjestelmässä korostetaan suhteettoman paljon jäsenvaltioiden välistä nettotasapainoa ja sen vuoksi unionin talousarvion rahoituksessa on otettu käyttöön monimutkaisia ja vaikeaselkoisia palautuksia ja muita korjausmekanismeja;
1.

pyytää komissiota toimittamaan parlamentille 1. heinäkuuta 2014 mennessä säädösehdotuksia asetusten (EU) N:o 1092/2010, (EU) N:o 1093/2010, (EU) N:o 1094/2010, (EU) N:o 1095/2010 ja (EU) N:o 1096/2010 tarkistamiseksi jäljempänä liitteessä olevien yksityiskohtaisten suositusten mukaisesti käyttäen perustana Euroopan valvontaviranomaisten perustamisen jälkeen saatuja kokemuksia sekä perusteellista analyysia, joka koskee oikeusperustan ja SEUT-sopimuksen 114 artiklan mahdollisia vaihtoehtoja, viimeaikainen oikeuskäytäntö mukaan luettuna;
M.

ottaa huomioon, että Yhdysvaltojen Columbian piirikunnan piirioikeus (District Court for the District of Columbia) katsoi 16. joulukuuta 2013 antamassaan tuomiossa, että NSA:n harjoittama metatietojen valikoimaton kerääminen on Yhdysvaltojen perustuslain neljännen lisäyksen vastaista (27); ottaa huomioon, että Yhdysvaltojen New Yorkin eteläisen piirikunnan piirioikeus (District Court for the Southern District of New York) päätti kuitenkin 27. joulukuuta 2013, että tällainen tietojen keruu on laillista;
3.

korostaa, että prostituution ja ihmiskaupan välillä on useita yhteyksiä, ja toteaa, että prostituutio sekä globaalisti että Euroopassa ruokkii haavoittuvassa asemassa olevien naisten ja alaikäisten tyttöjen kauppaa; toteaa, että suuri osa kaupan uhreista on 13–25-vuotiaita; korostaa komissionkin tietojen osoittamaa seikkaa, että valtaosa uhreista (62 prosenttia) on kaupan kohteina seksuaalista hyväksikäyttöä varten; toteaa, että naisten ja alaikäisten tyttöjen osuus tunnistetuista ja oletetuista uhreista on 96 prosenttia ja että EU:n ulkopuolisista maista tulevien uhrien määrä on kasvanut viime vuosina;
G.

ottaa huomioon, että Saudi-Arabia on periytyvä absoluuttinen monarkia, jossa ei ole vaaleilla valittua parlamenttia; ottaa huomioon, että maan on vastattava vallanperimystä koskevaan haasteeseen; ottaa huomioon, että Saudi-Arabiassa on 28 miljoonaa asukasta, joista yhdeksän miljoonaa on ulkomaalaisia ja kymmenen miljoonaa alle 18-vuotiaita; toteaa, että Saudi-Arabiassa on toteutettu vuoden 2001 jälkeen vähäisiä ja asteittaisia uudistuksia, mutta niitä ei ole institutionalisoitu ja siten ne voidaan helposti kumota; katsoo, että maan ihmisoikeustilanne on edelleen synkkä ja että sen kansainvälisten velvoitteiden ja niiden täytäntöönpanon välillä on perustavaa laatua oleva kuilu;
—

ottaa huomioon Euroopan kalatalousrahastoon (EKTR) sovellettavan lainsäädännön ja erityisesti neuvoston asetukset (EY) N:o 2328/2003, (EY) N:o 861/2006, (EY) N:o 1198/2006 ja (EY) N:o 791/2007, joissa vahvistetaan kalatalousalan rakenteellisia toimia koskevat säännöt ja edellytykset,
F.

toteaa, että Egyptissä loukataan edelleen laajalti perusvapauksia ja ihmisoikeuksia; toteaa, että poliittisiin vastustajiin, toimittajiin ja kansalaisyhteiskunnan aktivisteihin kohdistettu väkivalta, siihen kiihottaminen ja ahdistelu lisääntyivät entisestään kansanäänestyksen kynnyksellä; toteaa, että monet poliittiset aktivistit ja kansalaisyhteiskunnan aktivistit ovat joutuneet viime viikkoina pidätetyiksi ja tuomituiksi, mukaan luettuina Alaa Abdel Fattah, Egyptin taloudellisten ja sosiaalisten oikeuksien keskuksen Mohamed Abdel, huhtikuun 6. päivän ryhmän johtohahmot Ahmed Maher ja Ahmed Douma sekä muut eri poliittisten puolueiden jäsenet; toteaa, että Egyptin kansallinen ihmisoikeusneuvosto vieraili edellä mainittujen tunnettujen vankien luona Toran vankilassa ja julkaisi 12. tammikuuta 2014 raportin, jossa arvosteltiin pidätysoloja ja vaadittiin huonon kohtelun lopettamista viipymättä; ottaa huomioon, että heinäkuun 2013 jälkeen toimittajien suojelukomitea (CPJ) on raportoinut, että ainakin viisi toimittajaa on saanut surmansa, 45 toimittajaa on joutunut hyökkäyksen kohteeksi, 11 uutistoimistoa on joutunut ratsian kohteeksi ja vähintään 44 toimittajaa on vangittu ilman syytteitä pitkään kestävissä tutkintamenettelyissä; ottaa huomioon, että 29. tammikuuta 2014 20 Al-Jazeeran toimittajaa, joista kahdeksan on vangittuina ja kolme eurooppalaisia, joutui syytteeseen ”terroristijärjestön jäsenyydestä” tai ”väärien uutisten levittämisestä”;
4.

painottaa olevan syytä varmistaa, että noudatetaan oikeusturvatakuita, jotka osapuolten oikeusjärjestelmässä kulloinkin on annettu; edellyttää turvallisten mekanismien luomista luottamuksellisten tietojen käyttöä ja siirtämistä varten; kehottaa komissiota varmistamaan, että seuraamuksista vapauttamista tai niiden lieventämistä koskevat ohjelmat ja riidanratkaisumenettelyt ovat houkuttelevia, kun otetaan huomioon sopimukseen kirjattu yleinen periaate, joka koskee luottamuksellisten tietojen vaihtamista; tähdentää siksi, että seuraamuksista vapauttamista tai niiden lieventämistä koskeviin pyyntöihin tai riidanratkaisumenettelyihin liittyviä asiakirjoja on suojeltava erityisesti mahdolliselta tulevalta julkistamiselta siviili- tai rikosoikeudellisen kanteen yhteydessä; toteaa, että näin voidaan antaa vapauttamista tai lieventämistä pyytäneille ja riidanratkaisumenettelyn osapuolille takeet siitä, että asiakirjoja ei siirretä eikä käytetä ilman niiden etukäteen antamaa suostumusta; korostaa, että on annettava täydet takeet sekä henkilötietojen että liikesalaisuuksien suojasta;
—

ottaa huomioon joulukuussa 2012 annetun OECD:n kertomuksen alueiden innovaatiovetoisesta kasvusta ja älykkään erikoistumisen roolista ”Report on innovation driven-growth in regions: the role of smart specialisation”,
—

ottaa huomioon EU:n perusoikeusviraston vuonna 2011 antaman raportin ”Fundamental rights of migrants in an irregular situation in the European Union”,
A.

toteaa, että Kansainvälisen siirtolaisuusjärjestön mukaan vuoden 2014 yhdeksän ensimmäisen kuukauden aikana ainakin 3 072 ihmistä on kuollut Välimerellä (8), mikä osoittaa jälleen, että on tehtävä kaikki mahdollinen vaarassa olevien ihmisten pelastamiseksi ja että jäsenvaltioiden on noudatettava kansainvälisiä meripelastusvelvoitteitaan;
20.

painottaa, että on tärkeää edistää ja suojella ihmisoikeuksia, perusvapauksia ja kaikin perustein tapahtuvan syrjinnän vastustamisen periaatetta kaikilla tasoilla; on ilahtunut syrjinnänvastaisen strategian hyväksymisestä ja tähdentää, että sen täytäntöönpano on keskeistä; on tyytyväinen tähän mennessä saavutettuun edistykseen, mutta on edelleen huolissaan syrjinnän yleisyydestä maassa ja kehottaa kunnioittamaan kaikkia vähemmistöjä kansallisuuden, etnisyyden, sukupuolen ja seksuaalisen suuntautumisen suhteen sekä varmistamaan niiden sosioekonomiset ja kulttuuriset oikeudet; painottaa, että erityistä huomiota on kiinnitettävä syrjinnälle ja syrjiville käytännöille alttiimpiin ryhmiin, kuten romaneihin, naisiin, vammaisiin ja lapsiin; vaatii panemaan asianmukaisesti täytäntöön Serbian romanistrategian; kehottaa suojelemaan paremmin naisten oikeuksia ja sukupuolten tasa-arvopolitiikkaa ja korostaa tarvetta panna täysin täytäntöön YK:n turvallisuusneuvoston päätöslauselma 1325 ja sisällyttää sukupuolinäkökulma hallituksen kaikkiin asiaankuuluviin toimintalinjoihin; pitää erittäin tuomittavana viranomaisten päätöstä kieltää syyskuulle 2013 suunniteltu Belgrade Pride -kulkue, kuten tapahtui myös kahtena edellisenä vuonna, ja vaatii poliittista tukea LHBTI-henkilöiden ihmisoikeuksien tukemiselle korkeimmalla poliittisella tasolla; vaatii, että kaikille kansalaisille ja vähemmistöille, myös LHBTI-vähemmistölle, on taattava oikeus kokoontua julkisesti; kehottaa Serbian viranomaisia kehittämään proaktiivisen lähestymistavan LHBTI-väestön tehokkaamman osallisuuden takaamiseksi; kehottaa hallitusta vahvistamaan koko vuoden ajan johdonmukaisella tavalla pyrkimyksiä puuttua niiden väkivaltaisten ryhmien toimintaan, jotka pyrkivät häiritsemään LHBTI-yhteisön rauhanomaista mielenosoitusta ja hyökkäämään näitä vastaan, jotta estetään näitä ryhmiä vaarantamasta oikeusvaltion periaatteita ja ihmisoikeuksien harjoittamista Serbiassa; kehottaa Serbian viranomaisia myös tarkastelemaan 1990-luvun väkivaltaisuuksien aiheuttamia traumaattisia seurauksia, jotta estetään huliganismin ja laittomuuksien toistuminen;
4.

on syvästi huolissaan siitä, että kiistelty jumalanpilkkalainsäädäntö on avointa väärinkäytöksille, jotka saattavat vaikuttaa kaikkien uskontokuntien edustajiin Pakistanissa; on erityisen huolestunut siitä, että jumalanpilkkalainsäädäntöä käytetään Pakistanissa yhä useammin haavoittuvassa asemassa olevia vähemmistöryhmiä, kuten ahmadiyya-muslimeja ja kristittyjä, vastaan, ja huomauttaa, että edesmennyt ministeri Shahbaz Bhatti, edesmennyt kuvernööri Salman Taseer ja Rashid Rehman vastustivat julkisesti tätä lainsäädäntöä, mutta heidät tapettiin siksi, että he ottivat kantaa uskonnollisen suvaitsevaisuuden puolesta;
3.

tähdentää, että niin israelilaisilla kuin palestiinalaisilla on oikeus elää rauhassa ja turvassa; painottaa, että kaikkien osapuolten on noudatettava täysin kansainvälistä humanitaarista oikeutta; toteaa, että iskujen tarkoitukselliselle kohdistamiselle viattomiin siviileihin ei ole mitään perustetta ja se on kansainvälisessä oikeudessa sotarikos ja että perustetta ei ole myöskään siviili-infrastruktuurin tuhoamiselle;
22.

on syvästi huolissaan Itä-Ukrainan katastrofaalisesta humanitaarisesta tilanteesta erityisesti nyt kun talvi on lähestymässä; huomauttaa, että konfliktista kärsineiden alueiden väestölle, maan sisällä siirtymään joutuneille ja pakolaisille on tarjottava kiireesti humanitaarista apua; toistaa Maailman terveysjärjestön WHO:n äskettäin antaman varoituksen, että Itä-Ukrainassa on terveydellinen hätätilanne, kun sairaalat eivät toimi täydellä teholla ja lääkkeistä ja rokotteista on pulaa; panee tyytyväisenä merkille komission äskettäisen päätöksen vapauttaa 22 miljoonaa euroa käytettäväksi humanitaariseen apuun ja kehitysapuun Ukrainassa; vaatii siksi lisää kiireellisiä toimia, joissa EU:n rooli on täysin näkyvissä ja jotka tapahtuvat EU:n valvonnassa, ja muun muassa lähettämään avustussaattueen suurimmassa puutteessa olevien auttamiseksi; muistuttaa, että humanitaarisen avun toimittamisessa Itä-Ukrainaan on noudatettava kaikilta osin kansainvälistä humanitaarista oikeutta ja humaaniuden, neutraaliuden, puolueettomuuden ja riippumattomuuden periaatteita, ja sen on tapahduttava tiiviissä yhteistyössä Ukrainan hallituksen, YK:n ja Punaisen Ristin kansainvälisen komitean (ICRC) kanssa; esittää syvän kunnioituksensa Ukrainan kansalaisten ryhmien valtavalle humanitaariselle avustustyölle Itä-Ukrainassa erityisesti lasten evakuoinnissa, terveydenhoidossa ja elintarvikehuollossa;
—

ottaa huomioon kuluttajaolosuhteiden tulostaulusta 29. toukokuuta 2012 annetun komission yksiköiden valmisteluasiakirjan ”Consumer Conditions Scoreboard – Consumers at home in the single market: Monitoring the integration of the retail single market and consumer conditions in the Member States” (SWD(2012)0165),
7.

on huolissaan siitä, että ihmisiä pidätetään vain siitä syystä, että he ovat ”karanneet” työnantajaltaan, ja kehottaa Qatarin viranomaisia lopettamaan tällaiset käytännöt; vaatii myös, että kaikilla maahanmuuttajilla, joilta on riistetty heidän vapautensa, on mahdollisuus ottaa yhteyttä perheeseensä ja käyttää konsulipalveluja sekä saada asianajaja ja tulkki sekä oikeus riitauttaa pidätyksensä viipymättä;
L.

ottaa huomioon, että asetuksen (EY) N:o 1013/2006 49 artiklan 2 kohdassa todetaan, että kun kyseessä on jätteiden vienti EU:sta, unionissa olevan lähtömaan toimivaltaisen viranomaisen on vaadittava ja pyrittävä varmistamaan, että kaikkien yhteisöstä vietyjen jätteiden huolto tapahtuu ympäristön kannalta hyväksyttävällä tavalla vastaanottajana olevassa kolmannessa maassa erityisesti siten, että se kykenee osoittamaan, että vastaanottava laitos toimii ihmisten terveyttä ja ympäristönsuojelua koskevien sellaisten normien mukaisesti, jotka pääpiirteittäin vastaavat EU:n lainsäädännössä vahvistettuja normeja;
72.

on komission tavoin huolissaan siitä, että aikuiskoulutukseen osallistuminen on hälyttävän vähäistä useimmissa jäsenvaltioissa, sillä koko EU:ssa osallistumisaste on keskimäärin 8,9 prosenttia; korostaa siksi, että on tarpeen kohdistaa huomio vähän koulutettuihin aikuisiin ja aikuiskoulutuksen merkitykseen heidän tavoittamisessaan sekä sukupolvien väliseen oppimiseen, ja muistuttaa koulutusmahdollisuuksista, joita digitaalinen opiskelu ja avoimet oppimisresurssit voivat luoda; palauttaa mieliin, että on tärkeää edistää digitaalista lukutaitoa sekä tieto- ja viestintätekniikan saatavuutta ja käyttöä kaikkien ikäryhmien keskuudessa;
—

ottaa huomioon Euroopan komission yksiköiden joulukuussa 2012 julkaiseman julkisten menojen laatua EU:ssa käsittelevän asiakirjan ”The Quality of Public Expenditures in the EU” (10),
41.

on erityisen huolissaan joidenkin kansainvälisten välimiesten harkintavallasta tulkita laajasti sijoittajansuojalausekkeita, mikä on johtanut julkisen vallan antamien legitiimien määräysten noudattamatta jättämiseen; vaatii, että osapuolten riitatapauksissa määräämien välimiesten on oltava puolueettomia ja riippumattomia ja että välimiestoiminnassa on noudatettava käytännesääntöjä, jotka perustuvat joko YK:n kansainvälisen kauppaoikeuden toimikunnan tai Kansainvälisen investointiriitojen sovittelukeskuksen sääntöihin tai muihin osapuolten tunnustamiin ja hyväksymiin kansainvälisiin yleissopimuksiin tai normeihin;
21.

korostaa, että tämän strategian on perustuttava yhtenäiseen malliin, jossa alueiden välisiin yhteyksiin sekä puuttuviin rajat ylittäviin yhteyksiin on kiinnitetty erittäin paljon huomiota, myös maantieteellisesti hajanaisilla alueilla, ja jossa innovatiivisilla ratkaisuilla sekä multimodaalisella liikenteellä voidaan vähentää alueellisia eroja, edistää työvoiman liikkuvuutta ja lisätä alueellista yhteenkuuluvuutta; on tietoinen siitä, että nykyisellään liikenneverkoissa on huomattavia alueiden välisiä eroja, ja kiinnittää huomiota tarpeeseen investoida kestävään liikenneteknologiaan ja ratkaisuihin alueilla, joilla on erityisiä haittatekijöitä, siten, että otetaan huomioon myös Verkkojen Eurooppa -välineeseen sisältyvät mahdollisuudet;
C.

ottaa huomioon, että fossiilisten polttoaineiden käyttö energialähteenä on lisännyt hiilidioksidin määrää ilmakehässä ja siten myötävaikuttanut maailmanlaajuiseen ilmastonmuutokseen; ottaa huomioon, että EU on asettanut tavoitteet uusiutuvan energian tuotannolle vuodeksi 2020 ja laatii parhaillaan ilmasto- ja energiapolitiikan puitteita vuoteen 2030 asti; ottaa huomioon, että pienimuotoiselle energiantuotannolle (mikrotuotanto) on olemassa säännökset, mutta ne ovat hajautuneet lainsäädäntöaloitteiden ja muiden kuin lainsäädäntöaloitteiden kuten uusiutuvasta energiasta tai energiatehokkuudesta annettujen direktiivien joukkoon;
—

ottaa huomioon maahanmuuttajien ihmisoikeuksista vastaavan erityisraportoijan François Crépeaun 24. huhtikuuta 2013 julkaiseman raportin ”Regional study: management of the external borders of the European Union and its impact on the human rights of migrants”,
M.

toteaa, että vaikka Pohjois-Malin turvallisuustilanne on parantunut Ranskan väliintulon jälkeen, taistelu ääri-islamistiryhmiä vastaan jatkuu; toteaa, että on pidettävä yllä painetta eräillä pohjoisen alueilla esiintyviä yksittäisiä terroriuhkia vastaan, joista esimerkkinä ovat äskettäin Timbuktuun ja Gaoon kohdistuneet uhkat, ja että tämä vaatii vakautta ylläpitäviä joukkoja ja nopean toiminnan valmiuksia; ottaa huomioon, että aseistetut ääriainekset turvautuvat entistä useammin epäsymmetriseen taktiikkaan, kuten sissiväijytyksiin, autopommeihin ja henkilömiinojen käyttöön; toteaa, että tämän vuoksi rauhan ja turvallisuuden säilyttäminen keskipitkällä ja pitkällä aikavälillä on poikkeuksellisen haastavaa;
—

ottaa huomioon 31. lokakuuta 2012 päivätyn komission yksiköiden valmisteluasiakirjan ”Overview of EU policies, legislation and initiatives related to marine litter”(SWD(2012)0365),
23.

korostaa, että naisia varten on varmistettava selkeät säännöt, jotta voidaan edistää heidän pääsyään johtavaan asemaan yrityksissä, ja tähdentää, että nykyistä suurempi naisten osuus yritysten hallintoneuvostoissa parantaa kilpailukykyä ja lisää tuottavuutta; suhtautuu näin ollen myönteisesti komission ehdotukseen, jonka mukaan vuoteen 2020 mennessä naisten osuuden on oltava vähintään 40 prosenttia hallintoneuvostojen johtoon kuulumattomista jäsenistä pörssinoteeratuissa eurooppalaisissa yrityksissä, joissa on 250 työntekijää tai sen yli ja joiden vuosittainen kokonaisliikevaihto on yli 50 miljoonaa euroa;
5.

väittää, että vakavan nuorisotyöttömyysongelman ratkaisu löytyy yleisen taloustilanteen parantamisesta, kuten palvelujen sisämarkkinoiden ja digitaalisen talouden lujittamisesta, kaupan vauhdittamisesta vapaakauppasopimuksilla sekä pk-yritysten ja mikroyritysten etujen puolustamisesta samalla, kun pidetään kiinni sosiaalisista perusoikeuksista; korostaa, että pitkällä aikavälillä tehokkain väline työttömyyden torjumiseen on kestävä talouskasvu; katsoo lisäksi, että tarvitaan nuoriin kohdistettuja erityistoimia, mutta että tärkeintä on varmistaa, että EU:n talous on vahva, kilpailukykyinen ja nykyaikainen; pitää myönteisinä nuorisotyöllisyysaloitteen kaltaisia lyhyen ja keskipitkän aikavälin investointeja, mutta huomauttaa samalla, ettei ole toteutettu pitkän aikavälin rakenteellisia toimia ja tarvittavia uudistuksia eräiden jäsenvaltioiden koulutusjärjestelmien vahvistamiseksi kohtaamaan tulevia haasteita ja varmistamaan nuorten työllistettävyys;